[{"text_idx": "#000002", "text": "Archwiliwch anhwylderau bwyta drwy sgrolio drwy\u2019r dudalen neu dewiswch opsiwn o\u2019r gwymplen os ydych am neidio i adran berthnasol y dudalen:"}, {"text_idx": "#000003", "text": "Os oes angen help a chymorth brys arnoch gyda\u2019ch anhwylder bwyta, cysylltwch a\u0302\u2019ch meddyg teulu cyn gynted a\u0302 phosibl, neu ffoniwch GIG 111 Cymru ar radffo\u0302n 111."}, {"text_idx": "#000005", "text": "Cyflwr iechyd meddwl yw anhwylder bwyta. Mae pobl sydd ag anhwylderau bwyta yn defnyddio bwyta di-drefn i ymdopi a\u0302 sefyllfaoedd neu deimladau anodd. Gall bwyta di-drefn gynnwys cyfyngu ar faint o fwyd sy\u2019n cael ei fwyta, bwyta llawer iawn o fwyd mewn un tro ac yna cael gwared ar y bwyd mewn ffyrdd sydd ddim yn iach (megis gwneud eu hunain yn sa\u0302l, camddefnyddio carthyddion neu wneud ymarfer corff gormodol) neu gyfuniad o\u2019r ddau."}, {"text_idx": "#000006", "text": "Gall anhwylderau bwyta effeithio ar unrhyw un o unrhyw oedran, unrhyw ryw, cefndir neu ethnigrwydd. Nid yw anhwylderau bwyta\u2019n ymwneud a\u0302\u2019r bwyd sy\u2019n cael neu\u2019n peidio cael ei fwyta yn unig, ond yn hytrach mae\u2019n ymwneud ag ymdopi a\u0302 theimladau anodd. Nid yw anhwylder bwyta byth yn fai ar y person a dylid ei drin a\u0302 thosturi bob amser."}, {"text_idx": "#000007", "text": "Mae\u2019n hanfodol cael triniaeth cyn gynted a\u0302 phosibl os oes gan rywun anhwylder bwyta neu anhwylder bwyta posibl. Nid oes rhaid i chi fod o dan bwysau; gallwch fod yn bwysau iach neu dros bwysau a dal i fod ag anhwylder bwyta."}, {"text_idx": "#000008", "text": "Os ydych chi\u2019n credu fod gennych chi anhwylder bwyta, mae\u2019n bwysig ceisio cymorth a chefnogaeth gan eich meddyg teulu cyn gynted a\u0302 phosibl. Gall eich atgyfeirio at eich gwasanaeth arbenigol lleol.\nMae yna hefyd elusen anhwylderau bwyta arbenigol genedlaethol o\u2019r enw Beat, sy\u2019n cynnig cymorth cyfrinachol ar-lein a thros y ffo\u0302n i unrhyw un sydd angen cymorth gydag anhwylder bwyta."}, {"text_idx": "#000009", "text": "Os credwch fod gennych anhwylder bwyta, gofynnwch am help gan eich meddyg teulu. Gallant eich cyfeirio at gymorth arbenigol. Mae Gwasanaeth Anhwylderau Bwyta lleol ar gael i bobl sy\u2019n byw ym Mwrdd Iechyd Prifysgol Aneurin Bevan y gall eich Meddyg Teulu eich cyfeirio ato."}, {"text_idx": "#000012", "text": "Os ydych yn meddwl bod gennych anhwylder bwyta, gofynnwch am gymorth gan eich meddyg teulu. Gall eich atgyfeirio at gymorth arbenigol. Mae Gwasanaeth Anhwylderau Bwyta lleol ar gael i bobl sy\u2019n byw yn ardal Bwrdd Iechyd Prifysgol Aneurin Bevan y gall eich meddyg teulu eich atgyfeirio ato."}, {"text_idx": "#000013", "text": "Mae gan Beat y wybodaeth a\u2019r cyngor defnyddiol diweddaraf.\nDarllenwch un o\u2019n taflenni hunangymorth, mae\u2019r rhain i\u2019w gweld isod.\nEwch i\u2019ch llyfrgell leol a gofynnwch am y llyfrau Reading Well. Mae amrywiaeth eang o lyfrau ar anhwylderau bwyta y gallwch eu benthyca am ddim. Maent yn cynnwys llyfr ar anhwylderau bwyta o\u2019r enw \u2018Getting Better Bite by Bite\u2019 ac \u2018Overcoming BingeEating\u2019 gan Christopher Fairburn. Gallwch gael manylion holl lyfrau Reading Well yn y rhestr isod."}, {"text_idx": "#000015", "text": "Rhowch eich adborth i ni"}, {"text_idx": "#000017", "text": "Cyrsiau hunangymorth i helpu i ymdopi ag anhwylder bwyta"}, {"text_idx": "#000019", "text": "Gwasanaeth ar-lein am ddim i unrhyw un sy\u2019n byw yng Nghymru neu sydd wedi cofrestru gyda Meddyg Teulu yng Nghymru yw SilverCloud."}, {"text_idx": "#000020", "text": "Rhaglen ymarferol yw hon a fydd yn eich helpu i feithrin delwedd corff cadarnhaol a datblygu perthynas iach a\u0302 bwyd a bwyta."}, {"text_idx": "#000021", "text": "Seiliedig ar Therapi Gwybyddol Ymddygiadol (CBT).\nGellir ei chwblhau ar eich cyflymder eich hun ac mae ar gael 24/7 o unrhyw ddyfais ddigidol."}, {"text_idx": "#000023", "text": "Adnoddau hunangymorth i ddeall anhwylderau bwyta yn well"}, {"text_idx": "#000024", "text": "Porwch ein hadnoddau hunangymorth rhad ac am ddim i helpu i ymdopi ag anhwylderau bwyta, sydd wedi\u2019u cymeradwyo gan arbenigwyr iechyd meddwl."}, {"text_idx": "#000031", "text": "Llinellau cymorth a chefnogaeth ar gyfer anhwylderau bwyta"}, {"text_idx": "#000032", "text": "Gweler isod am linellau cymorth ar gyfer anhwylderau bwyta. I weld ein rhestr lawn o linellau cymorth, ewch i\u2019n tudalen llinellau cymorth."}, {"text_idx": "#000033", "text": "Ni yw elusen anhwylderau bwyta\u2019r DU. Wedi ein sefydlu ym 1989 fel y Gymdeithas Anhwylderau Bwyta, ein cenhadaeth yw rhoi terfyn ar y boen a\u2019r dioddefaint a achosir gan anhwylderau bwyta."}, {"text_idx": "#000036", "text": "Mae'r hyn rydyn ni'n ei fwyta a'i yfed yn effeithio ar ein hiechyd meddwl a chorfforol. Dysgwch fwy am y berthynas rhwng iechyd a bwyd."}, {"text_idx": "#000038", "text": "Gorbryder a Phyliau o Banig"}, {"text_idx": "#000039", "text": "Gellir disgrifio gorbryder fel teimlad o anesmwythder, fel ofn neu bryder. Mae'n normal i deimlo'n bryderus am bethau bywyd bob dydd. Mae teimladau o bryder fel arfer yn mynd heibio. Rydym wedi coladu adnoddau ar gyfer ymdopi a\u0302 phryder a sut i reoli bod yn bryderus."}, {"text_idx": "#000040", "text": "Dolenni cyflym i bynciau cysylltiedig eraill"}]